Սիրոյ փոխադարձ այս ջերմ յարաբերութիւնները կը մղեն Յովհաննէս Պօղոս Բ. Քահանայապետը որ իր կարգին ճանապարհորդէ դէպի Հայաստան, 25 Սեպտեմբեր 2001-ին, այցելելու Հայոց Լուսաւորիչ Հայրապետի տեսիլին ծնունդ Միածնաէջ Խորանը լուսոյ եւ հանդիպելու նոյն Խորանին ծառայող Ամենայն Հայոց Կաթողիկոսութեան 132րդ գահակալին, Ն.Ս.Օ.Տ.Տ. Գարեգին Բ.-ի: Պատմականօրէն մեծ էր նշանակութիւնը այդ տիեզերահռչակ Քահանայապետին այցելութիւնը, առաջինը եւ ցարդ միակ Քահանայապետը Կաթողիկէ Եկեղեցւոյ որ, հազիւ իջած հայոց հողին վրայ համբուրեց մարտիրոսներու արիւնով սրբացած այդ հողը եւ անվարան յայտարարեց ՛՛մեծ եղեռնը հայոց՛՛` ողբալի իրաւ ՛՛Ցեղասպանութիւն՛՛: